C 33/9

ET

RIIGIABI

(Euroopa Ühenduse asutamislepingu artiklid 87–89)

Komisjoni teatis liikmesriikidele ja muudele huvitatud pooltele vastavalt EÜ asutamislepingu artikli 88 lõikele 2

Riigiabi C 21/05 (ex PL 45/04 — Poczta Polska: Hüvitis universaalse postiteenuse osutamiseks — 2004–2005)

(EMPs kohaldatav tekst)

(2007/C 33/06)

Komisjon teatas järgnevas 9. jaanuari 2007. aasta kirjas Poolale oma otsusest lõpetada osaliselt EÜ asutamislepingu artikli 88 lõikes 2 ettenähtud menetlus.

“30. aprilli 2004. aasta e-posti sõnumiga teatasid Poola asutused kahest abikavast Poola postiettevõtjale Poczta Polska vastavalt “ajutise mehhanismi menetlusele”, mis on sätestatud Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia Euroopa Liiduga ühinemise lepingu osaks oleva ühinemisakti lisas IV.3.

Kõnealused kaks abikava registreeriti järgmiste numbrite all: PL 45/04: Hüvitis ettevõtjale Poczta Polska universaalse postiteenuse osutamiseks ja PL 49/04: Riigiabi ettevõtjale Poczta Polska universaalse postiteenuse osutamisega seotud investeeringuteks.

26. juulil 2004, 26. novembril 2004 ja 7. veebruaril 2005 palus komisjon lisateavet. Poola ametiasutused esitasid lisateabe 10. septembri 2004. aasta, 27. oktoobri 2004. aasta, 3. detsembri 2004. aasta ja 29. märtsi 2005. aasta kirjades. Kaks Poola ametiasutuste ja komisjoni talituste vahelist kohtumist toimusid 25. oktoobril 2004 ja 31. jaanuaril 2005. Komisjon sai 20. juunil 2005 Poola ametiasutustelt täiendavat teavet.

29. juuni 2005 aasta kirjas teavitas komisjon Poolat oma otsusest algatada EÜ asutamislepingu artikli 88 lõikega 2 ettenähtud menetlus seoses eespool nimetatud abikavadega.

Kõnealused kaks abikava registreeriti järgmiste numbrite all: C 21/05: Hüvitis ettevõtjale Poczta Polska universaalse postiteenuse osutamiseks ja C 22/05: Riigiabi ettevõtjale Poczta Polska universaalse postiteenuse osutamisega seotud investeeringuteks.

Komisjoni otsus menetluse algatamise kohta avaldati Euroopa Liidu Teatajas. (1) Komisjon kutsus huvitatud isikuid esitama oma märkused.

Komisjon ei saanud märkusi huvitatud isikutelt.

Poola esitas oma märkused 9. augusti 2005. aasta kirjas. Poola ametiasutuste ja komisjoni vaheline kohtumine toimus 10. jaanuaril 2006. Komisjon palus lisateavet 24. jaanuari 2006. aasta kirjas.

Poola ametiasutused teavitasid 10. veebruari 2006. aasta kirjas komisjoni oma kavatsusest võtta tagasi teatis, mis käsitleb abikava C 22/05: Riigiabi ettevõtjale Poczta Polska universaalse postiteenuse osutamisega seotud investeeringuteks. Vastavalt komisjoni 27. veebruari 2006. aasta palvele teatasid Poola ametiasutused 13. märtsi 2006. aasta kirjas, et nad ei jätka abiprojekti, mida käsitletakse eespool nimetatud teatises.

Komisjon otsustas 27. aprilli 2006. aasta otsusega lõpetada Euroopa Ühenduse asutamislepingu artikli 88 lõikele 2 vastava menetluse seoses abikavaga C 22/05: Riigiabi ettevõtjale Poczta Polska universaalse postiteenuse osutamisega seotud investeeringuteks, (2) kuna abikava ei rakendatud.

Poola ametiasutused esitasid 23. veebruari 2006. aasta kirjas täiendavat teavet seoses riigiabi juhtumiga C 21/05: Hüvitis ettevõtjale Poczta Polska universaalse postiteenuse osutamiseks. Nad märkisid, et 2004. ja 2005. aastal ei antud ettevõtjale Poczta Polska universaalse postiteenuse osutamise hüvitamiseks riigiabi. Kõnealust abikava ei ole 2004. ja 2005. aastal rahastatud ega rakendatud.

Eelnevat silmas pidades otsustab komisjon lõpetada osaliselt EÜ asutamislepingu artikli 88 lõikes 2 ettenähtud menetlus seoses abikavaga C 21/05: Riigiabi ettevõtjale Poczta Polska universaalse postiteenuse osutamiseks aastatel 2004–2005, kuna kõnealust abikava ei ole aastatel 2004 ja 2005 rakendatud. EÜ asutamislepingu artikli 88 lõikes 2 ettenähtud menetlus on avatud alates 1. jaanuarist 2006.”